CELEX: 62016TA0483
Language: et
Date: 2020-05-28 00:00:00
Title: Kohtuasi T-483/16 RENV: Üldkohtu 28. mai 2020. aasta otsus – Cerafogli versus EKP (Avalik teenistus – EKP personal – Kaebus diskrimineerimise ja psühholoogilise ahistamise kohta – Sisemine haldusuurimine – Kaebuse rahuldamata jätmine – Õigus tõhusale õiguskaitsevahendile – Õigus olla ära kuulatud – Tunnistajate ärakuulamise protokolliga tutvumise taotlus – Uurimistoimiku hävitamine – Üldkohtule esitatud tõendite tõendusjõud – Puudulik hindamine – Psühholoogiline ahistamine – Õigusnormi rikkumine – Abistamiskohustus – Vastutus – Põhjuslik seos – Mittevaraline kahju)

13.7.2020   
            
            
               ET
            
            
               Euroopa Liidu Teataja
            
            
               C 230/22
            
         
      Üldkohtu 28. mai 2020. aasta otsus – Cerafogli versus EKP
      (Kohtuasi T-483/16 RENV) (1)
      
      (Avalik teenistus - EKP personal - Kaebus diskrimineerimise ja psühholoogilise ahistamise kohta - Sisemine haldusuurimine - Kaebuse rahuldamata jätmine - Õigus tõhusale õiguskaitsevahendile - Õigus olla ära kuulatud - Tunnistajate ärakuulamise protokolliga tutvumise taotlus - Uurimistoimiku hävitamine - Üldkohtule esitatud tõendite tõendusjõud - Puudulik hindamine - Psühholoogiline ahistamine - Õigusnormi rikkumine - Abistamiskohustus - Vastutus - Põhjuslik seos - Mittevaraline kahju)
      (2020/C 230/27)
      Kohtumenetluse keel: inglise
      
         Pooled
      
      
         Hageja: Maria Concetta Cerafogli (Rooma, Itaalia) (esindaja: advokaat L. Levi)
      
         Kostja: Euroopa Keskpank (esindajad: F. Feyerbacher ja B. Ehlers, keda abistas advokaat B. Wägenbaur)
      
         Ese
      
      ELTL artikli 270 ja Euroopa Liidu Kohtu põhikirja artikli 50a alusel esitatud nõue esiteks tühistada EKP 24. novembri 2009. aasta otsus, millega lõpetati sisemine haldusuurimine, mis oli algatatud hageja kaebuse alusel diskrimineerimise ja tema väärikuse rikkumise kohta, mis kujutas endast psühholoogilist ahistamist, ning EKP väärikuspoliitika rikkumise kohta, ning vajalikus ulatuses EKP 24. märtsi 2010. aasta otsus, millega hageja vaie rahuldamata jäeti, ning teiseks mõista EKP-lt välja kahjuhüvitis.
      
         Resolutsioon
      
      
                  1.
               
               
                  Tühistada Euroopa Keskpanga (EKP) 24. novembri 2009. aasta otsus, millega lõpetati sisemine haldusuurimine, mis oli algatatud Maria Concetta Cerafogli kaebuse alusel, ja EKP 24. märtsi 2010. aasta otsus, millega M. C. Cerafogli vaie rahuldamata jäeti.
               
            
                  2.
               
               
                  Mõista EKP-lt M. C. Cerafogli kasuks välja kahjuhüvitis 20 000 eurot.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Jätta EKP kohtukulud tema enda kanda ja mõista temalt välja kaks kolmandikku M. C. Cerafogli kohtukuludest seoses algse menetlusega Euroopa Liidu Avaliku Teenistuse Kohtus kohtuasjas F-43/10, apellatsioonimenetluses kohtuasjas T-114/13 P ja käesolevas uuesti läbivaatamise menetluses kohtuasjas T-483/16 RENV.
               
            
                  5.
               
               
                  Jätta üks kolmandik M. C. Cerafogli kohtukuludest seoses algse menetlusega Avaliku Teenistuse Kohtus kohtuasjas F-43/10, apellatsioonimenetluses kohtuasjas T-114/13 P ja käesolevas uuesti läbivaatamise menetluses kohtuasjas T-483/16 RENV tema enda kanda.
               
            
         (1)  ELT C 209, 31.7.2010 (kohtuasi, mis algul registreeriti Euroopa Liidu Avaliku Teenistuse Kohtus numbriga F-43/10 ja anti üle Euroopa Liidu Üldkohtule 1.9.2016 numbriga F-43/10 RENV).